b'\n_START_ARTICLE_\nMalatit\n_START_SECTION_\nTuntomerkit\n_START_PARAGRAPH_\nMalatit ovat maitiaisnesteellisi\xc3\xa4 liaaneja eli puuvartisia k\xc3\xb6ynn\xc3\xb6ksi\xc3\xa4. Niiden lehdet ovat vastakkain, ja lehtiparia yhdist\xc3\xa4\xc3\xa4 selv\xc3\xa4 varren poikki kulkeva juova. Kukinto on varren haaran p\xc3\xa4\xc3\xa4ss\xc3\xa4 tai lehtihangassa sijaitseva huiskilomainen viuhko, ja siin\xc3\xa4 on kookkaita kukkia, joiden suojina on verhi\xc3\xb6m\xc3\xa4isi\xc3\xa4 tukilehti\xc3\xa4. Verhi\xc3\xb6 on syv\xc3\xa4liuskainen, ja sen sis\xc3\xa4pinnan tyvell\xc3\xa4 on v\xc3\xa4hint\xc3\xa4\xc3\xa4n viisi rauhasta; verholehdet ovat tavallisesti teri\xc3\xb6torvea pidempi\xc3\xa4. Teri\xc3\xb6 on valkoinen ja laakea, tyviputki pitk\xc3\xa4 ja lieri\xc3\xb6m\xc3\xa4inen, tyvest\xc3\xa4\xc3\xa4n laajeneva. Heteet kiinnittyv\xc3\xa4t teri\xc3\xb6putken alakolmannekseen, ja ponnet ovat nuolimaisia ja vartalon p\xc3\xa4\xc3\xa4h\xc3\xa4n tarttuvia. Kukassa on my\xc3\xb6s rengasmainen tai putkimainen kehr\xc3\xa4 eli diskus, joka liuskaisena tai hammaslaitaisena ymp\xc3\xa4r\xc3\xb6i siki\xc3\xa4int\xc3\xa4. Se koostuu kahdesta erillisest\xc3\xa4 emist\xc3\xa4, joissa on paljon siemenaiheita. Vartalo on lyhyt, sen k\xc3\xa4rki kartiomainen ja halkoinen. Hedelm\xc3\xa4 on tuppilo, jossa on litteit\xc3\xa4 siemeni\xc3\xa4, jotka ovat aluksi karvaisia.\n_START_SECTION_\nLevinneisyys\n_START_PARAGRAPH_\nMalatit kasvavat trooppisessa ja subtrooppisessa Aasiassa.'